Viborger Samler, 1844-09-24
Toldvæsenet i Langenfelde tilbageviser saadanne Fragt breve, der ere bestemte til Ribe, med den bemærkning, at ingen By af dette Navn existerer. Naturligviis forlanges Ripen." (Cors.) Efter flere Aars Forarbeider, men ikkun 18 Maaneders Byggetid, blev Kong Christian den Ottendes Østersø-Bane" høitidelig aabnet den 18de Ds. Kl. 7 om Morgenen forsamlede sig til den Ende i Altona, i den med Flag og Blomster smykkede Banegaard, de til at overvære Festen indbudne Medlemmer af Landets høiere Collegier, mange andre Embedsmænd, Directeurerne forde nærmeste Jernbaner, samt Repræsentanterne fra de Stæder og Communer, der særdeles have interesseret sig for Foretagendet. Efterat Hs. Durchl. Prinds-Statholderen, der af Kongen var overdraget at aabne Banen, var indtruffen og en Jubelhymne afsjungen, holdt den første Bane-Directeur, Hr. Arnemann, en Tale til Forsamlingen om Dagens Betydning, ved hvis Slutning Prinds-Statholderen erklærede Kong Christian den Ottendes Østersø¬Bane for aabnet og derhos oplæste et kgl. Rescript, hvori Bane-Directionen og Jngenieuren Hr. Diet tilkjendegives Hs. Majestæts allerhøieste Tilfredshed. Prindsen overrakte derhos Hr. Arnemann Dannebrogordenens Ridderkors. Kl. 8 begyndte Festfarten, med et Tog af 12 Vogne, førte af de med Blomsterguirlander smykkede Locomotiver Kiel" og "Germania". Med største Orden og Punktlighed bleve de 14 Mile til Kiel tilbagelagte i næppe 3 Timer. Paa Holde- og Stationspuncterne var allevegne beredt en festlig Modtagelse. Kl. 11 ankom Toget til den interimistiske Banegaard ved Kiel hvor en umaadelig Mængde Mennesker havde forsamlet sig og hvorfra Toget hilsedes med Kanontorden og Jubelraab. Vogne holdt her i Beredskab, for at føre de ankomne Gjæster igjennem Staden, hvis Huse fordetmeste vare prydede med Flag og Blomster, ned til Havnen, hvor der ved Holsteenbroen var opreist en smagfuld Triumphbue, hvis ene Side havde en versificeret Jnscription, der tydede paa: at man nu snart vilde kunne fare paa Jernbaner fra Kiel lige til Triest. Paa den anden Side stod. Kiel und Hamburg-Altona, Preussen, Sachsen, gros und klein, Baltisch Meer und Adria, Schleswig=Holstein und Tyrol Donau, Elbe, edler Rhein, Alle rufen Deutschlands Wohl. Under Salut af de i Havnen liggende Skibe embarquerede Selskabet sig fra Broen paa en lille Flotille af 30, med Flag festligt smykkede Baade, og roede, ledsaget af to Musikcorpser, begunstiget af det yndigste Veir, over til Dusternbrook, hvor der i Badehusets store, paa en orginal og smagfuld Maade udpyntede Sal var anrettet en Dejenner, der oplivedes ved Sangforeningens muntre Viser. Efter tvende her tilbragte glade Timer tiltraadtes Tilbageveien til Kiel, deels tillands, deels tilvands. Farten paa Jernbanen til Altona gik nu atter for sig med samme Punctlighed, som til Kiel. Kl. 6 var man tilbage i den Altonaer Banegaard, hvor en talløs Menneskemasse ventede Festtoget. Kl. 7 begyndte, i den dertil indrettede Festhalle, Dineen, hvori henved 400 Personer deeltoge og talrige Skaaler bleve udbragte. Henved Kl. 11 adskiltes Forsamlingen i den muntreste Stemning. Endeel af Selskabet begav sig derfra til den rainwillske Have, hvor Sangforeningen, i Anledning af Kongens Fødselsdag, havde arrangeret en Fest. For Bane=Personalet og Arbeiderne var om Aftenen foranstaltet en Coalition. En halv Time efter Festtogets Afgang om Morgenen fra Altona afgik ogsaa et Extratog, bestaaende af 20 Waggons, til Kiel. (Kiel. Correspd. Bl.)